Vallo Ehasalu

Vallo Ehasalu (sündinud 10. jaanuaril 1973 Elvashttp://www.vvk.ee/varasemad/k02/kandidaadid/5675.html) on eesti vaimulik ja teoloog.

Ta on lõpetanud 1991. aastal Elva 2. Keskkooli ja 1999. aastal Tartu Ülikooli usuteaduskonna teoloogia magistrina ning täiendanud end Saksamaal Tübingeni Eberhard Karli Ülikooli evangeelses usuteaduskonnas ja 1999/2000. õppeaastal EELK Usuteaduse Instituudi pastoraalseminaris.Aasta vaimulik on Elva koguduse õpetaja Vallo Ehasalu EELK e-kirik, 24.01.2023.

Ordineeriti 19. mail 1999 diakoniks, 29. augustil 2000 õpetajaks. Tal on pooleli Tartu Ülikooli usuteaduskonnas doktoritöö, mille teema on "Clemensi kiri korintlastele".

Vallo Ehasalu oli aastatel 2003–2008 EELK Valga praostkonna praosti kohusetäitja ja aastatel 2008–2017 praost. 2017. aastast on ta Valga praostkonna abipraost  ja EELK Elva koguduse õpetaja. 2023. aasta alguse seisuga on ta Hargla ja Rõngu Mihkli koguduse hooldajaõpetaja.

Ta on olnud ka Karula, Puhja, Otepää ja Valga ja Rannu Püha Martini koguduse hooldajaõpetaja ning Tartu Teoloogia Akadeemia õppejõud. 

Alates 2006. aasta aprillist on ta Martin Lutheri Ühingu esimees.

2023. aasta alguse seisuga on ta ka EELK Usuteaduse Instituudi Vana ja Uue Testamendi teaduse ja heebrea ning kreeka keele lektor, EELK Konsistooriumi jumalateenistuselu komisjoni jutluseperikoopide abimaterjali töörühma kaastöötaja ja Eesti Keele Instituudi ususõnastiku töörühma konsultant.

Tunnustus
 2022 – EELK aasta vaimulik

Isiklikku
Vallo Ehasalu on abielus soomlanna Mirja Kaarina Ehasaluga. Neil on kolm poega.

Vallo Ehasalu vanaisa onupoeg oli vaimulik ja professor Arthur Võõbus.

Viited

Välislingid
Vallo Ehasalu EELK kodulehel
Vallo Ehasalu soovib mõista Jumala saladusi, Eesti Kirik, 11. jaanuar 2023

Kategooria:Elva koguduse vaimulikud
Kategooria:Hargla koguduse vaimulikud
Kategooria:Rõngu Mihkli koguduse vaimulikud
Kategooria:Valga Peetri-Luke koguduse vaimulikud
Kategooria:Valga praostid
Kategooria:Eesti teoloogid
Kategooria:Tartu Ülikooli usuteaduskonna vilistlased
Kategooria:Usuteaduse Instituudi vilistlased
Kategooria:Sündinud 1973